અમેરિકાના પ્રમુખ ડોનાલ્ડ ટ્રમ્પના વહીવટીતંત્રએ ચીનની 267 અબજ ડોલરની વસ્તુઓ પર ટેરિફ ઝીંકવાની ધમકી આપી છે અને અગાઉ તો 250 અબજ ડોલરની વસ્તુઓ પર ટેરિફ લાગી કરી જ દીધા છે. મતલબ કે લગભગ તમામ આયાત પર ટેરિફ લાગુ થઈ જશે. ચીને પણ વળતા પગલાંની ધમકી આપી છે. મોટાભાગના અર્થશાસ્ત્રીઓએ કહ્યું હતું કે ચીન અંગે અમેરિકાની નીતિ આગામી સમયમાં વધુ ઘર્ષણમય રહેશે. અર્થશાસ્ત્રીઓએ કહ્યું હતું કે અમેરિકામાં જે ઝડપથી વ્યાજના દરો વધવા લાગ્યા છે તે જોતા આગામી વર્ષના અંતિમ મહિનાઓ સુધીમાં ત્યાં આર્થિક વૃદ્ધિ ખાસ્સી ધીમી પડી જશે.